મોદીએ તેમના સંબોધનમાં ગરીબી નાબૂદી અને કલાઇમેટ ચેન્જ સહિત વિવિધ મુદ્દા પર ૧૫ વર્ષની બ્લુપ્રિન્ટ રજૂ કરીને તેના પર ચર્ચા કરી હતી. મોદીએ ધારણા પ્રમાણે જ તેમના સંબોધનમાં એક પણ વખત પાકિસ્તાનનો કોઇ ઉલ્લેખ કર્યો ન હતો. મોદીએ પોતાના સંબોધનમાં સરકારની વિકાસ યોજનાઓનો પણ ઉલ્લેખ કર્યો હતો. મોદીએ યુએનના ૭૦માં સત્રમાં આશરે ૨૦ મિનિટના તેમના સંબોધનમાં હિન્દી ભાષામાં વાત કરી હતી. સાથે સાથે સંસ્કૃત ભાષાના કેટલાક શબ્દોનો પણ ઉપયોગ કર્યો હતો.